CELEX: 32020R0797
Language: hu
Date: 2020-06-17 00:00:00
Title: A Bizottság (EU) 2020/797 rendelete (2020. június 17.) a 142/2011/EU rendeletnek az Unióból származó és a harmadik országba történő beléptetés elutasítását követően az Unióba visszatérő állati melléktermékekre és azokból származó termékekre vonatkozó követelmények tekintetében történő módosításáról (EGT-vonatkozású szöveg)

18.6.2020   
               
               
                  HU
               
               
                  Az Európai Unió Hivatalos Lapja
               
               
                  L 194/1
               
            
         A BIZOTTSÁG (EU) 2020/797 RENDELETE
         (2020. június 17.)
         a 142/2011/EU rendeletnek az Unióból származó és a harmadik országba történő beléptetés elutasítását követően az Unióba visszatérő állati melléktermékekre és azokból származó termékekre vonatkozó követelmények tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről szóló, 2009. október 21-i 1069/2009/EK európai parlamenti és tanácsi rendeletre (1) és különösen annak 41. cikke (3) bekezdésének első albekezdésére és 42. cikke (2) bekezdésének a) pontjára,
         mivel:
         
                     (1)
                  
                  
                     A 142/2011/EU bizottsági rendelet (2) intézkedéseket állapít meg az 1069/2009/EK rendeletben meghatározott szabályok végrehajtására, beleértve az állati melléktermékek és a származó termékek Unióba történő behozatalára vagy átszállítására vagy az Unión átmenő tranzitszállítására vonatkozó köz- és állategészségügyi szabályokat is, az e termékekből eredő köz- és állategészségügyi kockázatok megelőzése és minimálisra csökkentése érdekében.
                  
               
                     (2)
                  
                  
                     A 97/78/EK tanácsi irányelv (3) 15. cikke megállapítja azon állategészségügyi ellenőrzésekre vonatkozó szabályokat, amelyeket a harmadik országba történő beléptetés elutasítását követően visszaküldött uniós eredetű termékek szállítmányainak az Unióba történő újbóli behozatala engedélyezésének céljából el kell végezni. Az (EU) 2017/625 európai parlamenti és tanácsi rendelet (4)2019. december 14-i hatállyal hatályon kívül helyezi és felváltja a 97/78/EK irányelvet.
                  
               
                     (3)
                  
                  
                     Az (EU) 2019/2074 felhatalmazáson alapuló bizottsági rendelet (5) megállapítja az (EU) 2017/625 rendelet 47. cikke (1) bekezdésének a), b) és c) pontja szerinti, az Unióból származó és valamely harmadik országba történő beléptetés elutasítását követően oda visszaküldött állat- és áruszállítmányok, köztük az állati melléktermékek és a származó termékek egyedi hatósági ellenőrzésének elvégzésére vonatkozó szabályokat.
                  
               
                     (4)
                  
                  
                     Az 1069/2009/EK rendelet 41. és 42. cikkével összhangban meg kell állapítani az Unióból származó és a harmadik országba történő beléptetés elutasítását követően az Unióba visszatérő állati melléktermékek és származó termékek Unióba való beléptetésére vonatkozó állat- és közegészségügyi követelményeket.
                  
               
                     (5)
                  
                  
                     Az állati melléktermékek és a származó termékek elutasított szállítmányaira vonatkozó állat- és közegészségügyi követelmények hiányában e szállítmányok az 1069/2009/EK rendeletben meghatározott általános behozatali szabályok, valamint a 142/2011/EU rendelet XIV. mellékletében meghatározott termékspecifikus behozatali szabályok hatálya alá tartoznak, amelyek például a beléptetéshez szükséges termékre vonatkozó kereskedelmi okmány vagy állategészségügyi bizonyítvány hiánya esetében megakadályozhatják egyes uniós eredetű szállítmányok harmadik ország általi elutasítást követő visszatérését.
                  
               
                     (6)
                  
                  
                     Ugyanakkor az Unióból származó állati melléktermékek és származó termékek jelentette állat- és közegészségügyi kockázat eltér a harmadik országokból származó hasonló áruk jelentette kockázattól. Az Unióból származó és valamely harmadik országba történő beléptetés elutasítását követően oda visszaküldött állati melléktermékek és származó termékek szállítmányait ezért nem kell a harmadik országokból származó szállítmányokra vonatkozóan előírt, jelenleg az 1069/2009/EK rendelet 42. cikke (2) bekezdése első albekezdésének d) pontja értelmében meghatározott minta szerinti kereskedelmi okmánynak, állategészségügyi bizonyítványnak vagy adott esetben nyilatkozatnak kísérnie.
                  
               
                     (7)
                  
                  
                     Amennyiben a rendeltetési hely szerinti illetékes uniós hatóság engedélyezi a fent említett szállítmány fogadását, engedélyezni kell a szállítmány Unióba való belépését, valamint az 1069/2009/EK rendelet 24. cikkével összhangban az adott állati melléktermékek és származó termékek kategóriája és típusa tekintetében engedélyezett létesítménybe vagy üzembe való továbbküldését.
                  
               
                     (8)
                  
                  
                     A harmadik országokba történő kivitelre szánt állati melléktermékek vagy származó termékek egyes szállítmányait az állati melléktermékekért vagy származó termékekért felelős hatóságoktól eltérő uniós illetékes hatóság is ellenőrizheti. Amennyiben ezen ellenőrzések során lecserélték az eredeti plombát, az új plomba számát fel kell tüntetni a kísérő dokumentációban.
                  
               
                     (9)
                  
                  
                     Ezért a megfelelő állat- és közegészségügyi kockázatkezelés és a jogbiztonság biztosítása érdekében meg kell állapítani az Unióból származó és a harmadik országba történő beléptetés elutasítását követően az Unióba visszatérő állati melléktermékek és származó termékek Unióba való visszatérésére vonatkozó feltételeket.
                  
               
                     (10)
                  
                  
                     Annak érdekében, hogy biztosítani lehessen az állati melléktermékek és a származó termékek visszatérő szállítmányainak nyomonkövethetőségét, azoknak az Unióba való beléptetés szerinti határállomásról a rendeltetési létesítménybe történő szállítását az (EU) 2019/1666 felhatalmazáson alapuló bizottsági rendeletben (6) előírt eljárásnak megfelelően nyomon kell követni.
                  
               
                     (11)
                  
                  
                     A 142/2011/EU rendelet XIV. mellékletét ezért ennek megfelelően módosítani kell.
                  
               
                     (12)
                  
                  
                     Mivel az (EU) 2019/2074 felhatalmazáson alapuló rendelet 2019. december 14-től alkalmazandó, az e rendeletben megállapított szabályokat is ettől az időponttól kell alkalmazni.
                  
               
                     (13)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 142/2011/EU rendelet a következőképpen módosul:
            
                        1.
                     
                     
                        a 25. cikk (3) bekezdése a következő ponttal egészül ki:
                        
                                    „c)
                                 
                                 
                                    az említett melléklet VI. fejezetében az Unióból származó és a valamely harmadik országba történő beléptetés elutasítását követően az Unióba visszatérő állati melléktermékekre és az azokból származó termékekre vonatkozóan meghatározott egyedi követelmények.”
                                 
                              
                  
                        2.
                     
                     
                        A 26. cikk a következő ponttal egészül ki:
                        
                                    „e)
                                 
                                 
                                    a valamely tagállamból származó és a valamely harmadik országba történő beléptetés megtagadása után az adott tagállamba visszatérő anyagoknak meg kell felelniük a XIV. melléklet VI. fejezetében meghatározott egyedi követelményeknek.”
                                 
                              
                  
                        3.
                     
                     
                        A 31. cikk a következő albekezdéssel egészül ki:
                        „Az első albekezdéstől eltérve az Unióból származó és a harmadik országba történő beléptetés elutasítását követően az Unióba visszatérő állati melléktermékeknek és azokból származó termékeknek meg kell felelniük a XIV. melléklet VI. fejezetében meghatározott egyedi követelményeknek.”
                     
                  
                        4.
                     
                     
                        A XIV. melléklet az e rendelet mellékletében meghatározott szöveggel módosul.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2019. december 14-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. június 17-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 300., 2009.11.14., 1. o.
         
         
            (2)  A Bizottság 142/2011/EU rendelete (2011. február 25.) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állategészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).
         
            (3)  A Tanács 97/78/EK irányelve (1997. december 18.) a harmadik országokból a Közösségbe behozott termékek állategészségügyi ellenőrzésének megszervezésére irányadó elvek megállapításáról (HL L 024., 1998.1.30., 9. o.).
         
            (4)  Az Európai Parlament és a Tanács (EU) 2017/625 rendelete (2017. március 15.) az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről (a hatósági ellenőrzésekről szóló rendelet) (HL L 95., 2017.4.7., 1. o.).
         
            (5)  Az (EU) 2019/2074 felhatalmazáson alapuló bizottsági rendelet az (EU) 2017/625 európai parlamenti és tanácsi rendeletnek az Unióból származó és valamely harmadik országba történő beléptetés elutasítását követően oda visszaküldött bizonyos állat- és áruszállítmányok egyedi hatósági ellenőrzésének elvégzésére vonatkozó szabályok tekintetében történő kiegészítéséről (HL L 316., 2019.12.6., 6. o.).
         
            (6)  A Bizottság (EU) 2019/1666 felhatalmazáson alapuló rendelete (2019. június 24.) az (EU) 2017/625 európai parlamenti és tanácsi rendeletnek a bizonyos áruszállítmányoknak a beléptetés helye szerinti határállomásról az Unión belüli rendeltetési létesítménybe történő szállítására és érkezésére vonatkozó nyomonkövetési feltételek tekintetében történő kiegészítéséről (HL L 255., 2019.10.4., 1. o.).
      
      
         
            MELLÉKLET
            A 142/2011/EU rendelet XIV. melléklete a következő VI. fejezettel egészül ki:
            
               „VI. FEJEZET
               
                  AZ UNIÓBÓL SZÁRMAZÓ ÉS A HARMADIK ORSZÁGBA TÖRTÉNŐ BELÉPTETÉS ELUTASÍTÁSÁT KÖVETŐEN AZ UNIÓBA VISSZATÉRŐ ÁLLATI MELLÉKTERMÉKEK ÉS AZOKBÓL SZÁRMAZÓ TERMÉKEK SZÁLLÍTMÁNYAINAK A BELÉPTETÉSÉRE VONATKOZÓ KÖVETELMÉNYEK
               
               
                  
                     1. szakasz
                  
               
               
                  Az Unióból származó és a területe egészét vagy egy részét tekintve a XIV. mellékletben jegyzékbe nem vett harmadik országba történő beléptetés elutasítását követően az Unióba visszatérő csomagolatlan vagy ömlesztett állati melléktermékek és azokból származó termékek
               
               
                        
                           1.
                        
                        
                           A határállomás illetékes hatósága csak abban az esetben engedélyezheti az Unióból származó és a területe egészét vagy egy részét tekintve a XIV. mellékletben az adott termék Unióba való beléptetése tekintetében jegyzékbe nem vett harmadik országba történő beléptetés elutasítását követően az Unióba visszatérő csomagolatlan vagy ömlesztett állati melléktermékek és azokból származó termékek Unióba való beléptetését, amennyiben a következő feltételek teljesülnek:
                           
                                       a)
                                    
                                    
                                       a szállítmányt a kiviteli tagállam illetékes hatósága által kiállított hatósági bizonyítvány vagy okmány eredeti példánya vagy hiteles másolata, vagy az e bizonyítványnak vagy okmánynak a hatósági ellenőrzések információkezelési rendszere (1) használatával létrehozott elektronikus megfelelője kíséri;
                                    
                                 
                                       b)
                                    
                                    
                                       a szállítmányt a rendeltetési hely szerinti tagállam illetékes hatósága által kiadott nyilatkozat kíséri, amelyben az említett hatóság vállalja a szállítmány fogadását, és feltünteti a rendeltetési helyet;
                                    
                                 
                                       c)
                                    
                                    
                                       a szállítmány megfelel mindkét alábbi feltételnek:
                                       
                                                   i.
                                                
                                                
                                                   az eredeti, érintetlen plomba zárja, amennyiben az 1. pont a) alpontjában hivatkozott eredeti bizonyítványban vagy valamely uniós hatóság által kiállított más hivatalos okmányban szerepel, hogy a szállítmányt plombával lezárták, mielőtt az elhagyta volna az Unió területét;
                                                
                                             
                                                   ii.
                                                
                                                
                                                   a szállítmány beléptetését megtagadó harmadik ország illetékes hatósága vagy más hatósága által kiállított hatósági nyilatkozat kíséri, amelyben megjelölik az elutasítás okát.
                                                
                                             
                                 
                     
                        
                           2.
                        
                        
                           Az 1. pont a) alpontjától eltérve abban az esetben, ha a szállítmány kivitelére kísérő hatósági bizonyítvány vagy okmány nélkül került sor, a szállítmány származási helyét a szállítmányért felelős vállalkozó által bemutatott dokumentált bizonyítékok alapján más módon kell hitelesíteni.
                        
                     
                        
                           3.
                        
                        
                           Az 1. pontban említett termékekből álló szállítmányoknak a határállomástól a rendeltetési helyig történő szállítását az (EU) 2019/1666 felhatalmazáson alapuló rendelet 2. cikke szerint nyomon kell követni.
                        
                     
                  
                     2. szakasz
                  
               
               
                  Az Unióból származó és a területe egészét vagy egy részét tekintve a XIV. mellékletben jegyzékbe vett harmadik országba történő beléptetés elutasítását követően az Unióba visszatérő csomagolatlan vagy ömlesztett állati melléktermékek és azokból származó termékek
               
               
                        
                           1.
                        
                        
                           A határállomás illetékes hatósága csak abban az esetben engedélyezheti az Unióból származó és a területe egészét vagy egy részét tekintve a XIV. mellékletben az adott termék Unióba való beléptetése tekintetében jegyzékbe vett harmadik országba történő beléptetés elutasítását követően az Unióba visszatérő csomagolatlan vagy ömlesztett állati melléktermékek és azokból származó termékek Unióba való beléptetését, amennyiben teljesülnek az 1. szakasz 1. pontjának a),b) alpontjában, c) ii. alpontjában, valamint 2. és 3. pontjában meghatározott feltételek.
                        
                     
                        
                           2.
                        
                        
                           Amennyiben az 1. pontban említett termékeket a XIV. mellékletben felsorolt harmadik ország területén vagy annak részén, illetve az oda való belépéskor lerakodták, tárolták, ismét felrakodták vagy az eredeti plombát lecserélték, a szállítmányt az említett harmadik ország vagy terület illetékes hatósága vagy más hatósága által kiállított hatósági nyilatkozatnak kell kísérnie, amelyben:
                           
                                       a)
                                    
                                    
                                       megjelölik a kirakodás, a tárolás és az ismételt felrakodás helyét, valamint az ismételt felrakodás után a konténeren elhelyezett plomba számát;
                                    
                                 
                                       b)
                                    
                                    
                                       megerősítik, hogy:
                                       
                                                   i.
                                                
                                                
                                                   a járművön vagy a szállítmány konténerén elhelyezett plombát kizárólag a hatósági ellenőrzések céljából törték fel;
                                                
                                             
                                                   ii.
                                                
                                                
                                                   a termékeket csak a szükséges mértékben kezelték, és különösen
                                                   
                                                               —
                                                            
                                                            
                                                               az állati melléktermékek vagy az azokból származó termékek adott típusai tekintetében előírt megfelelő hőmérsékleten; valamint
                                                            
                                                         
                                                               —
                                                            
                                                            
                                                               oly módon, amellyel elkerülhető az ellenőrzések során a termékek keresztszennyeződése;
                                                            
                                                         
                                             
                                                   iii.
                                                
                                                
                                                   a hatósági ellenőrzés után a járművet vagy a konténert azonnal ismét lezárták;
                                                
                                             
                                 
                                       c)
                                    
                                    
                                       megjelölik a kirakodás és a tárolás okait.
                                    
                                 
                     
                  
                     3. szakasz
                  
               
               
                  Az Unióból származó és a harmadik országba történő beléptetés elutasítását követően az Unióba visszatérő csomagolt állati melléktermékek és azokból származó termékek
               
               
                        
                           1.
                        
                        
                           A határállomás illetékes hatósága csak abban az esetben engedélyezheti az Unióból származó és a harmadik országba történő beléptetés elutasítását követően az Unióba visszatérő csomagolt állati melléktermékek és azokból származó termékek Unióba való beléptetését, amennyiben az 1. szakaszban meghatározott követelmények teljesülnek, és amennyiben a termékek egyedi csomagolása a kivitel előtti állapothoz képest érintetlen maradt.
                        
                     
                        
                           2.
                        
                        
                           Amennyiben az 1. pontban említett termékeket harmadik országban kirakodták, a szállítmányt a harmadik ország illetékes hatóságának vagy más hatóságának hivatalos nyilatkozata kíséri, amely igazolja, hogy a termékeket:
                           
                                       a)
                                    
                                    
                                       a kirakodáson, tároláson és ismételt felrakodáson kívül semmilyen más módon nem kezelték;
                                    
                                 
                                       b)
                                    
                                    
                                       az állati melléktermékek vagy az azokból származó termékek adott típusai tekintetében előírt megfelelő hőmérsékleten kezelték.”
                                    
                                 
                     
            
               (1)  A Bizottság (EU) 2019/1715 végrehajtási rendelete (2019. szeptember 30.) a hatósági ellenőrzések információkezelési rendszerének működésére és a rendszer elemeire vonatkozó szabályok megállapításáról (a hatósági ellenőrzések információkezelési rendszeréről szóló rendelet)(HL L 261., 2019.10.14., 37. o.).